અમદાવાદ : શહેરના ત્રણ વિસ્તારમાં બે પરિણીતા સહિત એક યુવકે વિવિધ કારણોસર આપઘાત કરી લેતા અરેરાટી વ્યાપી ગઈ છે. આપઘાતના પ્રથમ બનાવમાં રખિયાલની કાસમછીપાની ચાલીમાં રહેતી યાસ્મીનબાનુ મહંમદતોફીક અંસારી (ઉ.વ.૧૯)ને કાંકરિયા જવું હોવાથી તેણે તેના પતિને જણાવતા પતિએ ના પાડી હતી. આ બાબતે બંને વચ્ચે ઝગડો થયો હતો. દરમિયાન આ બાબતે લાગી આવતા યાસ્મીનબાનુએ ગઈકાલે બપોરના બે કલાકે તેના ઘરમાં પંખાના હુકમાં દુપટ્ટો બાંધી ફાંસો ખાઈ આત્મહત્યા કરી લીધી હતી.